/,8 C. PLINII HIST. NAT. LIB. III. 



ergo tcrrarum, praeter decem millia passuum prope am- 



bitus, adnexum insulae, post eum annum accessit Itali. 



Aliud miraculum : A Circeiis palus Pomptina est, 

 quem locum xxxm urbium fuisse Mucianus ter consul 

 prodidit. Dein flumen Ufens, supra quod Terracina op- 

 pidum, lingua Volscorum Anxur dictum, et ubi fuere 

 Amyclae a serpentibus deletae. Dein locus speluncae, la- 

 cus Fundanus, Cajeta portus. Oppidum Formiae, Hor- 

 miae prius olim dictum : ut existimavere , antiqua Laes- 

 trygonum sedes. Ultra fuit oppidum Pyrae : colonia 

 Minturnae, Liri amne divisa, Glani appellato. Oppidum 

 Sinuessa extremum in adjecto Latio, quam quidam Si- 

 nopem dixere vocitatam. 



Hyic felix illa Campania est. Ab hoc sinu incipiunt 

 vitiferi colles, et temulentia nobilis succo per omnes 

 terras inclyto, atque (ut veteres dixere) summuii Li- 

 beri patris cum Cerere certamen. Hinc Setini et Caecubi 

 protenduntur agri. His junguntur Falerni, Caleni. Dein 

 consurgunt Massrci , Gaurani , Surrentinique montes. 

 Ibi Laborini campi sternuntur, et in delicias alicae po- 

 pulatur messis. Hc litora fontibus calidis rigantur : 

 praeterque cetera in toto mari conchylio et pisce nobili 

 adnolantur. Nusquam generosior oleae liquor : et hoc 

 quoque certamen humanae voluptatis tenuere Osci , 

 Grci , Umbri , Tusci , Campani. 



